open-index/open-wikipedia-markdown huggingface dataset:
கென்சோ தாங்கே

**கென்சோ தாங்கே** (Kenzō Tange) ஒரு சப்பானியக் கட்டிடக்கலைஞரும், 1987 ஆம் ஆண்டில் கட்டிடக்கலைக்கான பிரிட்ஸ்கர் பரிசு பெற்றவரும் ஆவார். இவர் 20 ஆம் நூற்றாண்டின் மிக முக்கியமான கட்டிடக் கலைஞர்களுள் ஒருவர். மரபுவழியான சப்பானியப் பாணிகளுடன் நவீனத்துவத்தையும் கலந்து வடிவமைக்கும் இவர் உலகின் எல்லாக் கண்டங்களிலும் முக்கியமான கட்டிடங்களை வடிவமைத்து உள்ளார். இவர் "மெட்டாபோலிச" இயக்கத்தின் செல்வாக்குள்ள ஆதரவாளரும் ஆவார். 1859 ஆம் ஆண்டை அண்டி அல்லது 1960களின் தொடக்கத்தில், பின்னர் தான் "அமைப்பியம்" என்று அழைத்த விடயம் பற்றிச் சிந்தித்ததாகத் தெரிவித்தார். "அமைப்பியம்" என்பது "டச் அமைப்பியம்" என அறியப்பட்ட ஒரு கட்டிடக்கலை இயக்கம்.

இளம் வயதிலேயே சுவிசுக் கட்டிடக்கலைஞரான லே கொபூசியேயின் செல்வாக்குக்கு உட்பட்ட தாங்கே, 1949 இல், இரோசிமா அமைதி நினைவுப் பூங்காவின் வடிவமைப்புக்கான போட்டியில் வெற்றிபெற்றதன் மூலம் பன்னாட்டு அங்கீகாரத்தைப் பெற்றார். 1950களில் இவர் சி.ஐ.ஏ.எம் (CIAM - Congres Internationaux d'Architecture Moderne) இல் உறுப்பினராக இருந்தார். ஆனாலும் இவர் அதன் இளைஞர் குழுவான "குழு 10" இல் அவர் இணையவில்லை.

நகரவியம் தொடர்பான அவரது பல்கலைக் கழகக் கல்வியினால், இரண்டாம் உலகப் போருக்குப் பின்னரான மீள்கட்டுமானத் திட்டங்களைக் கையாளுவதற்கான சாதக நிலையை அவர் பெற்றார். டோக்கியோ, இசுக்கோப்சே ஆகிய நகரங்களின் மீள்கட்டுமானத்துக்கான இவரது ஆலோசனைகளும் ஆராயப்பட்டன. தாங்கேயின் வேலைகள், உலகம் முழுவதிலும் உள்ள ஒரு தலைமுறைக் கட்டிடக்கலைஞர்கள் மீது செல்வாக்குச் செலுத்தியது.

## தொடக்க காலம்
1913 ஆம் ஆண்டு செப்டெம்பர் 4 ஆம் தேதி சப்பானில் உள்ள ஒசாக்காவில் பிறந்த தாங்கே, தனது இளமைக் காலத்தை ஹன்கோ, சாங்காய் ஆகிய சீன நகரங்களில் கழித்தார். அவருடைய உறவினர் ஒருவரின் இறப்பைத் தொடர்ந்து அவரது குடும்பம் சப்பானுக்குத் திரும்பியது. பசும் புற்றரைகளையும், செங்கற்களையும் கொண்ட அவர்களது சாங்காய் வசிப்பிடத்துக்கு முரண்பாடான வகையில், தாங்கே குடும்பத்தினர், சப்பானின் சிக்கோக்குத் தீவில் உள்ள இமாபாரி என்னும் இடத்தில் அமைந்திருந்த புல்லால் வேய்ந்த கூரையுடன் கூடிய பண்ணை வீடொன்றில் வாழத் தொடங்கினர்.

இடைத்தரக் கல்வியை முடித்துக்கொண்ட தாங்கே, 1930 இல் உயர்நிலைப் பள்ளியில் சேர்வதற்காக இரோசிமாவுக்குச் சென்றார். இங்கே தான் முதலில் அவர் சுவிசு நவீனத்திவக் கட்டிடக்கலைஞர் லீ கொபூசியேயின் வேலைகளைப் பற்றி அறிந்தார். வெளிநாட்டுக் கலை ஆய்விதழ் ஒன்றில் சோவியத் மாளிகையின் வரைபடங்களைப் பார்த்த தாங்கே, ஒரு கட்டிடக் கலைஞர் ஆவதற்குத் தீர்மானித்தார். உயர்நிலைப் பள்ளியில் சித்தி பெற்றிருந்தாலும், கணிதத்திலும், இயற்பியலிலும் அவரது பெறுபேறுகள் போதியதாக இல்லாததால், மதிக்கப்பட்ட பல்கலைக் கழகங்களில் சேர்வதற்கு நுழைவுத் தேர்வு எழுதவேண்டியிருந்தது. இரண்டு வருடங்கள் இதற்கான முயற்சிகளை அவர் மேற்கொண்டிருந்தார். அதேவேளை, மேற்கத்திய மெய்யியல் குறித்தும் அவர் விரிவாக வாசித்தார். சப்பானிய அரசாங்கம் இராணுவ சேவையில் சேர இளைஞர்களைக் கட்டயப் படுத்தியபோது அதில் இருந்து தப்புவதற்காக நிகோன் பல்கலைக்கழகத்தில் திரைப்படத் துறையில் சேர்ந்தார். ஆனாலும் அவர் விரிவுரைகளுக்கு ஒழுங்காகச் சென்றதில்லை.

1935 ஆம் ஆண்டு அவர் விரும்பியபடியே டோக்கியோ பல்கலைக்கழகத்தின் கட்டிடக்கலைத் துறையில் சேர்ந்து கற்கத் தொடங்கினார். தாங்கே, அங்கே இடெட்டோ கிசிடா, சோசோ உச்சிடா ஆகியோரிடம் கட்டிடக்கலைக் கல்வியைக் கற்றார்.

## மேற்கோள்கள்

பகுப்பு:கட்டிடக் கலைஞர்கள்
அனு இம்மானுவேல்

**அனு இம்மானுவேல்** (Anu Emmanuel) ஓர் இந்திய நடிகை ஆவார். மலையாளத் திரைப்படமான சுவப்னா சஞ்சரியில் ஒரு குழந்தை நட்சத்திரமாக அறிமுகமானார். இப்படத்தில் ஜெயராம் மற்றும் சாமுருதா சுனில் ஆகியோரின் மகளாக நடித்தார்.  அதன் பின்னர், ஆக்சன் ஹீரோ பிஜூ (2016) எனும் மலையாள திரைப்படத்தில் கதாநாயகியாக அறிமுகமானார். நடிகர் நானி நடித்து வெளியான மஜ்னு (2016) திரைப்படம் மூலம் தெலுங்கில் அறிமுகமானார். தமிழில் இயக்குநர் மிஷ்கினின் துப்பறிவாளன் (2017) திரைப்படத்தில் அறிமுகமானார். அடுத்து சிவகார்த்திகேயனின் நம்ம வீட்டு பிள்ளை (2019) திரைப்படத்திலும் நடித்தார். இரு படங்களும் வணிகரீதியாக வெற்றியை பெற்றன.

## வாழ்க்கைக் குறிப்பு
அனு இம்மானுவேல் அமெரிக்காவில் 28, மார்ச் 1997ம் ஆண்டு பிறந்தார். இவர் கேரளாவின் கோட்டயம் மாவட்டத்தில் நன்கு அறியப்பட்ட திரைப்படத் தயாரிப்பாளர் தங்கச்சன் இம்மானுவேல் என்பவரின் மகள். டலாஸ் அருகிலுள்ள டெக்சஸ் மாகாணத்தின் கார்லாண்ட் நகரில் வளர்ந்தார். உயர்நிலை படிப்பை இந்தியாவில் பயின்ற அனு, அமெரிக்காவில் மேல்நிலைப்பள்ளிப்படிப்பை முடித்து, உளவியல் பிரிவில் இளங்கலை படிப்பை தேர்வு செய்தார். ஆனால், ஓராண்டு முடிவில் நடிப்பதற்காக இந்தியாவுக்கு திரும்பினார்.

## தொழில்
உயர்நிலைப் பள்ளியில் இருந்தபோது ​​கலைத் துறையில் ஏதாவது ஒன்றைத் தொடர வேண்டும் என்று அனு முடிவெடுத்தார். உயர்நிலைப் பள்ளியில் அவரது முதல் வருடத்தில் துல்கர் சல்மானுடன் சார்லீ படத்தில் நடிக்க முதல் தேர்வாகியிருந்தார். ஆனால் பள்ளி இறுதி தேர்வுகள் காரணமாக அவர் மீண்டும் அமெரிக்கா செல்ல வேண்டியிருந்தது. அதன் பின்னர் மீண்டும் இந்தியாவிற்கு வந்த அனு, 2016-ம் ஆண்டு நிவின் பாலி நாயகனாக நடித்த  ஆக்சன்  ஹீரோ பிஜூ திரைப்படத்தில் நடிகையாக அறிமுகமானார்.

அடுத்து நடிகர் கோபிசந்த் உடன் இணைந்து முன்னணி நடிகையாக ஆக்ஸிஜனில்  நடிப்பதாக அறிவிக்கப்பட்டார். அந்தத் திரைப்படத்தின் படப்பிடிப்பில் அவர் நடிகர் நானி நடிக்கும் மஞ்சு படத்தின் மூலம் தெலுங்கில் அறிமுகமானார். தனது நடிப்பிற்கும் ஈடுபாட்டிற்கும் அனைவராலும் பாராட்டப் பெற்றார் அனு. உடனடியாக பவன் கல்யாண் மற்றும் திரிவிக்ரம் கூட்டணியில் தயாரான அக்ஞ்யாதவாசி (2018) திரைப்படத்தில் நடிக்க ஒப்பந்தமானதில் மூலம் பெரிய உச்சத்தை அடைந்தார். அதன் பிறகு அல்லு அர்ஜுன் நடிக்கும் நா பேரு சூர்யா (2018) வில் நடித்தார். தமிழில் மிஷ்கின் இயக்கத்தில் துப்பறிவாளன் (2017) படத்தில் அறிமுகமானார்.

அதைத்தொடர்ந்து அனு இம்மானுவேல் தமிழ், மலையாளம், தெலுங்கு முதலிய தென்னிந்திய மொழிகளில் நடித்து வருகிறார்.

## திரைப்படங்கள்

## மேற்கோள்கள்


பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:அமெரிக்க இந்தியர்கள்
டயான் குர்ரெரோ

**டயான் குர்ரெரோ (Diane Guerrero)** (பிறப்பு சூலை 21, 1986) ஒரு ஐக்கிய அமெரிக்க நடிகை மற்றும் எழுத்தாளர் ஆவார். நெற்ஃபிளிக்சு தொடர்கள் *ஆரஞ்சு இசு த நியூ பிளாக்* மற்றும் *ஜேன் தி வெர்ஜின்* ஆகியவற்றில் நடித்ததற்காக புகழ்பெற்றார். குர்ரெரோ பாசுடனில் பிறந்து வளர்ந்தார். அவரும் அவரது குடும்பத்தினர் கொலம்பியாவிற்கு வெளியேற்றப்பட்டனர். அவர் உள்ளூர் சீர்திருத்த வழக்கறிஞர் ஆவார். நகைச்சுவைத் தொடரில் ஒரு குழுவினரால் சிறந்த நடிப்புக்கான ஸ்க்ரீன் ஆக்டர்ஸ் கில்ட் விருதுக்கு மூன்று புதிய வெற்றிகளை ஆரேன்ன் ஈஸ் தி நியூ பிளாக்குக்காக பெற்றார். டயான் குர்ரெரோ நாட்டின் நிலையை தவராக எழுதியவர் என அவரது குடும்பம் பிரிக்கப்பட்ட அவரது பதிவுகள் மற்றும் பதினொன்றாம் நாளில் அவரது பெற்றோர்கள் கைது செய்து  நாடு கடத்தப்பட்ட ஒரு கசப்பான நிகழ்வை நினைவுகூர்ந்தார்.

## நடிப்பு
### படங்கள்

### தொலைக்காட்சி நிகழ்ச்சிகள்

## மேற்கோள்கள்

* டயான் குர்ரெரோ 
* குடியுரிமையை இழந்த பின்னர்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பிரிஸிங்கர்

**பிரிஸிங்கர்** (Brisingr) என்பது கிறிஸ்டோபர் பாலோனி என்ற அமெரிக்க எழுத்தாளர் எழுதிய ஒரு புதினம் ஆகும். இவர் மரபுவழி சுழற்சி என்ற புதினத் தொடர்கதைகளின் ஆசிரியர் ஆவார். இந்த புதினம் மூன்றாவது தொடர் புதினம் ஆகும். இப் புதினம்  செப்டம்பர் மாதம் 20 ம் தேதி 2008 ஆம் ஆண்டு முதல் வெளிவந்தது.

## மேற்கோள்கள்

பகுப்பு:ஆங்கில மொழிப் புதினங்கள்
காஸ்பர் டேவிட் பிரடெரிக்

**காஸ்பர் டேவிட் பிரடெரிக் ** ஜெர்மனியைச் சேர்ந்த ஒரு சிறந்த ஓவியர் ஆவார். 

## வாழ்க்கை வரலாறு
### ஆரம்பகால வாழ்க்கை மற்றும் கல்வி
காஸ்பர் டேவிட் பிரடெரிக் ஜெர்மனியின் கிரைஃஸ்வால்டு பகுதியில் செப்டம்பர் 5, 1774 ல் ஆறாவது குழந்தையாகப் பிறந்தார்.

### முக்கிய படைப்புகள்
* *மலைகளின் மேலுள்ள சிலுவை* (1808)
* *கருவாலிக்காட்டு மடம்* (1808-10)
* *ரூகனின் சுண்ணாம்பு முகடுகள்* (1818)
* *அண்டங்காக்கை மரம்* (1822)

### இறப்பு
பல்வேறு சிறந்த ஓவியங்களை வரைந்த காஸ்பர் டேவிட் பிரடெரிக் 1840ல்  மே 7 இல் மரணமடைந்தார், 

## வலைப்பக்கங்கள்
* காஸ்பர் டேவிட் பிரடெரிக்  பற்றி ஆங்கிலத்தில்

பகுப்பு:1774 பிறப்புகள்
பகுப்பு:1840 இறப்புகள்
பகுப்பு:செருமானிய ஓவியர்கள்
டேவிட் மிச்செல்

**டேவிட் ஜேம்ஸ் ஸ்ருவர்ட் மிச்செல்** (பிறப்பு: 14 ஜூலை 1974), ஓர் ஆங்கில நடிகர், நகைச்சுவையாளர், எழுத்தாளர் மற்றும் தொலைக்காட்சித் தொகுப்பாளர் ஆவார். இவர் ரொபேட் வெப் உடன் இணைந்த மிச்செலும் வெப்பும் என்ற நகைச்சுவை இணையின் இருவரில் ஒருவராவார். இவர் 2009இல் பிரித்தானிய அகாதமியின் தொலைக்காட்சி விருதுகளில் சிறந்த நகைச்சுவை நடிகருக்கான விருதைப் பெற்றார். சனல் 4 தொலைக்காட்சியில் 'பீப் ஷோ' என்ற நிகழ்ச்சியில் மார்க் கொரிகன் என்ற பாத்திரத்தில் நடித்தமைக்காக இவ்விருது கிடைக்கப்பெற்றது. இந்த இணை 'புருய்சர்', 'த மிச்செல் அன்ட் வெப் சிற்றுவேசன்', 'தற் மிச்செல் அன்ட் வெப் சவுண்ட்' மற்றும் 'தற் மிச்செல் அன்ட் வெப் லுக்' போன்ற பல நகைச்சுவை நிகழ்ச்சிகளை எழுதி நடித்துள்ளனர். ஆப்பிள் நிறுவனத்தின் 'கெற் எ மக்' என்ற விளம்பரத்தின் ஐக்கிய இராச்சியப் பதிப்பில் மிச்செலும் வெப்பும் நடித்துள்ளனர். இவர்களது முதலாவது திரைப்படமான 'மஜிசியன்ஸ்' 2007 இல் வெளிவந்தது.

## ஆரம்ப கால வாழ்க்கை
இங்கிலாந்தின் வில்ற்சயரில் சலிஸ்பரி நகரில் இயன் டக்லஸ் மிச்செல் மற்றும் கதரீன் கிரே மிச்செல் (பிறப்பு: ஹியூஸ்) ஆகியோருக்கு மகனாக டேவிட் மிச்செல் பிறந்தார். அப்போது அவர்கள் விடுதி முகாமையாளர்களாகப் பணியாற்றிக்கொண்டிருந்தனர். 1977இல் டேவிட்டுக்கு இரண்டு வயதாக இருக்கும்போது, விடுதி முகாமைத்துவத்தில் விரிவுரையாற்றவும் டேவிட்டைப் பார்த்துக்கொள்ளவுமாக அவர்கள் தமது பணியை விட்டுவிட்டனர். டேவிட் நேப்பியர் ஹவுஸ் ஆரம்பப் பாடசாலையில் கல்வி கற்றார்.. டேவிட்டுக்கு ஏழரை வயதாக இருந்தபோது அவருக்கு டானியல் எனும் இளைய சகோதரன் பிறந்தார். பின்னர் அவர்களது குடும்பம் ஆக்சுபோர்டுக்கு குடிபெயர்ந்தனர். அங்கு அவர் நியூ கொலிச் பாடசாலையில் கல்வி கற்றார். 13 வயதில் அவர் அபிங்டன் பாடசாலையில் சேர்ந்தார். ஆரம்பப் பாடசாலைகளில் முன்னணி மாணாக்கனாகத் திகழ்ந்த டேவிட் மிச்செல், இப்பாடசாலையில் பல புத்திசாலி மாணவர்கள் இருப்பதைக் கண்டு தனது கவனத்தை நாடகம் மற்றும் விவாதம் ஆகிய துறைகளில் செலுத்தினார். 1993இல் கேம்பிரிட்ஜில் உள்ள பீட்டர்ஹவுஸ் கல்லூரியில் இணைந்து நவீன வரலாறு கற்றார். அங்கு அவர் கேம்பிரிட்ஜ் பல்கலைக்கழக புட்லைட்ஸ் நாடகக் கழகத்தின் நிகழ்ச்சிகளில் பங்கேற்றதுடன் 1995-1996 கல்வியாண்டில் அதன் தலைவராகவும் ஆனார். 1993 இல் இந்த நாடகக் கழகத்தின் படைப்பான 'சிண்ட்ரெல்லா'வில் பணியாற்றிய போது அவர் ரொபேட் வெப்பைச் சந்தித்தார்.

## தொழில் வாழ்க்கை
1995இல் டேவிட் மிச்செலும் வெப்பும் இணைந்து அணுவாயுதத்தால் உலகழிவு தொடர்பான ஒரு நாடகத்தில் பணியாற்றினர். கல்லூரிப் படிப்பை முடித்த பின்னர் அவர்கள் இருவருமாக, உலகின் மிகப்பெரிய காட்சிகள் விழாவான எடின்பரோ விழாவில் அளிக்கைகளை வழங்கத் தொடங்கினர். இதன் பயனாக புகழ்பெற்ற நகைச்சுவைக் கலைஞர்களான அலெக்சாந்தர் ஆர்ம்ஸ்ட்ரோங் மற்றும் பென் மில்லர் ஆகியோருக்கு நகைச்சுவை எழுதும் வாய்ப்புக் கிடைத்தது. 2001இல் 'மிச்செல் அன்ட் வெப் சிற்றுவேசன்' என்ற தொலைக்காட்சி நிகழ்ச்சியில் நடித்தனர். 2003இல் தொடர்மாடிக் குடியிருப்பில் நண்பர்களாக வாழும் மார்க் கொரிகன் என்ற பாத்திரத்தில் மிச்செலும் ஜெரமி உஸ்பேர்ண் என்ற பாத்திரத்தில் வெப்பும் நடிக்கும் 'பீப் ஷோ' தொடரில் நடித்தனர். இது சனல் 4 தொலைக்காட்சியில் ஒளிபரப்பானது. 2007இல் பிரித்தானிய நகைச்சுவை விருதுகளில் சிறந்த நகைச்சுவை நடிகருக்கான விருதை இவர் பெற்றார். 2009இல் பிரித்தானிய அகாதமியின் தொலைக்காட்சி விருதுகளில் சிறந்த நகைச்சுவை நடிகருக்கான விருதைப் பெற்றார்.

## மேற்கோள்கள்
 

பகுப்பு:ஆங்கிலத் திரைப்பட நடிகர்கள்
பகுப்பு:1974 பிறப்புகள்
ரென்சோ பியானோ

**ரென்சோ பியானோ** ஒரு இத்தாலியக் கட்டிடக்கலைஞரும் பொறியாளரும் ஆவார். பாரிசில் உள்ள ஜார்ச் பொம்பிடோ மையம் (1977), இலண்டனில் உள்ள “த சார்ட்” (2012), நியூயார்க் நகரத்தில் உள்ள அமெரிக்கக் கலைக்கான விட்னி அருங்காட்சியகம் (2015) என்பன இவர் வடிவமைத்த கட்டிடங்களுள் அடங்கும். 1998 ஆம் ஆண்டிற்கான கட்டிடக்கலைக்கான பிரிட்ஸ்கர் பரிசு இவருக்கு வழங்கப்பட்டது.

## இளமைக் காலமும் தொடக்கக் கட்டிடங்களும்
பியானோ இத்தாலியின் செனோவா நகரில், கட்டுமானத் தொழில் சார்ந்த ஒரு குடும்பத்தில் பிறந்தார். பியானோவின் பாட்டனார் ஒரு கற்கட்டுமானத் தொழிலைத் தொடங்கி நடத்தி வந்தார், அதை பியானோவின் தந்தை கார்லோ பியானோவும் பாட்டனாரின் மூன்று உடன்பிறந்தோரும் இணைந்து விரிவாக்கினர். தந்தையார் ஓய்வுபெற்ற பின்னர், ரென்சோவின் மூத்த தமையன் எர்மானோ தொழிலைப் பொறுப்பேற்றார். எர்மானோ செனோவாப் பல்கலைக் கழகத்தில் பொறியல் கல்வி கற்றவர். ரென்சோ மிலான் பல்தொழில்நுட்பப் பல்கலைக்கழகத்தில் கட்டிடக்கலை பயின்றார். ‘’கியுசெப்பே கிரிபினி’’ என்பவரின் கீழ் மட்டு ஒருங்கிணைப்பு (modular coordination) பற்றிய ஆய்வுடன், 1964 இல் பட்டம் பெற்றார். பின்னர், இவர் இலகு கட்டமைப்புகள், அடிப்படைக் கட்டிடங்கள் தொடர்பான சோதனைகளில் ஈடுபட்டார்.
  
1965 முதல் 1968 வரை ரென்சோ பல்தொழில்நுட்பப் பல்கலைக்கழகத்தில் கற்பிப்பதில் ஈடுபட்டிருந்தார். பின்னர் இவர் இரண்டு பன்னாட்டு நிறுவனங்களில் பணிபுரிந்ததன் மூலம் தனது நோக்குகளையும், தொழில்நுட்பத் திறமைகளையும் விரிவாக்கிக்கொண்டார். இவற்றுள் ஒரு நிறுவனம் பிலடெல்பியாவில் இருந்த, நவீனத்துவக் கட்டிடக்கலைஞர் லூயிஸ் கான் என்பவருடையது. மற்றது, இலண்டனில் இருந்த போலந்துப் பொறியாளர் சிக்மண்ட் இசுட்டனிசுலோ மாக்காவோவ்சுக்கி என்பவருடையது. இவரது முதல் கட்டிடமான, ஜெனோவா ஐ.பி.ஈ தொழிற்சாலை 1968 இல் கட்டிமுடிக்கப்பட்டது. இக்கட்டிடத்தின் கூரை எஃகு (உருக்கு), வலிதக்கப்பட்ட நெகிழி ஆகியவற்றைப் பயன்படுத்தி அமைக்கப்பட்டிருந்தது. 1970 இல், இவரது முதல் பன்னாட்டு வேலையான சப்பானின் ஒசாக்காவில் இடம்பெற்ற எக்ஸ்போ 70 க்கான இத்தாலியத் தொழிற்றுறை அரங்கின் வடிவமைப்புப் பணி இவருக்குக் கிடைத்தது. இவர் தனது தமையனான எர்மானோவுடனும், குடும்ப நிறுவனத்துடனும் இணைந்து இவ்வேலையை முன்னெடுத்தார். இவரது குடும்ப நிறுவனமே கட்டிடத்துக்கான கட்டமைப்புக்களை உற்பத்தி செய்தது. இது இலகுவான அமைப்பாகவும், எஃகு, வலிதாக்கப்பட்ட பாலியெஸ்டர் ஆகியவற்றைப் படன்படுத்திச் செய்யப்பட்டதாகவும் இருந்ததுடன், கலைத்துவம் தொண்டதாக இருந்த அதேவேளை தொழிற்றுறைக்கான தோற்றத்தையும் கொண்டிருந்தது.

1970 ஆம் ஆண்டின் ஒசாக்கா அமைப்பு பிரித்தானியக் கட்டிடக்கலைஞரான “ரிச்சார்ட் ரோஜர்சு” என்பவரால் பாராட்டப்பட்டது. 1971 இல் ரோஜர்சும், பியானோவும் சேர்ந்து “பியானோ அன்ட் ரோஜர்சு” என்னும் நிறுவனத்தை உருவாக்கி 1971 இலிருந்து 1977 வரை ஒன்றாகப் பணியாற்றினர். இந்த நிறுவனம் ஈடுபட்ட முதல் திட்டம், இத்தாலியத் தளவாட நிறுவனம் பி & பி இத்தாலியாவுக்காக இத்தாலியின் கோமோவில் உள்ள நோவேட்ரேட் என்னும் இடத்தில் கட்டிய கட்டிடம் ஆகும். இக்கட்டிடம் தொங்க விடப்பட்ட கொள்கலனையும், திறந்த தாங்கும் கட்டமைப்பையும் கொண்டிருந்தது. கட்டிடத்தின் வெளிப் பகுதியில் இருந்த வெப்பமாக்குவதற்கும், நீர் வழங்குவதற்குமான குழாய்களுக்குப் பிரகாசமான நிறங்கள் (நீலம், சிவப்பு, மஞ்சள்) பூசப்பட்டிருந்தன. இந்த வழமைக்கு மாறான அம்சங்கள் கட்டிடக்கலை உலகில் பெருமளவு கவனத்துக்கு உள்ளானதுடன், பொம்பிடூ மையத்தை வடிவமைப்பதற்கான போட்டியில் பியானோ & ரோஜர்சு நிறுவனம் தெரிவு செய்யப்படுவதில் நடுவர்கள் மத்தியில் செல்வாக்கும் செலுத்தியிருந்தது.

## மேற்கோள்கள்

பகுப்பு:1937 பிறப்புகள்
பகுப்பு:வாழும் மக்கள்
பிரை ஒட்டோ

**பிரை பால் ஓட்டோ** (*Frei Paul Otto*) என்பவர் ஒரு செருமன் கட்டிடக்கலைஞரும் அமைப்புப் பொறியாளரும் ஆவார். இழுவை அமைப்புகள், மென்றகட்டு அமைப்புகள் உள்ளிட்ட இவரது இலகு கட்டமைப்புக்கள் பலரது கவனத்தை இவர்பால் ஈர்த்தன. 1972 இல் மியூனிச்சில் இடம்பெற்ற கோடைகால ஒலிம்பிக் விளையாட்டரங்கின் கூரையும் இவ்வாறான அமைப்பாகும்.
 
2006 க்கான பிரித்தானியக் கட்டிடக்கலைஞர்களுக்கான அரச நிறுவனத்தின் தங்கப்பதக்கம் ஓட்டோவுக்கு வழங்கப்பட்டது. ஓட்டோ இறப்பதற்குச் சற்று முன்னராக 2015 ஆம் ஆண்டில் கட்டிடக்கலைக்கான பிரிட்ஸ்கர் பரிசையும் இவர் பெற்றார்.

## இளமைக் காலம்
ஓட்டோ செருமனியில் உள்ள சீக்மார் என்னும் இடத்தில் பிறந்து பேர்லினில் வளர்ந்தார். இவர் பேர்லினில் கட்டிடக்கலை பயின்றார். பின்னர், Luftwaffe க்குள் இழுக்கப்பட்டு இரண்டாம் உலகப் போரின் இறுதி ஆண்டுகளில் போர் விமானியாகப் பணியாற்றினார். போருக்குப் பின்னர் பிரான்சில் இருந்த போர்க் கைதிகள் முகாமில் இவருக்குப் பயிற்சி கிடைத்தது. விமானப் பொறியியல் பயிற்சி, கட்டிடப் பொருட்கள் பற்றாக்குறை, வீடுகளுக்கான அவசரத் தேவை ஆகியவை காரணமாக, வீடுகளுக்காகக் கூடாரங்களைப் பயன்படுத்துவதற்கான சோதனைகளில் ஈடுபட்டார். போர் முடிந்த பின்னர் குறுகிய காலம் ஐக்கிய அமெரிக்காவில் கல்விகற்ற இவர், எரிக் மென்டெல்சன், மீஸ் வான் டெர் ரோ, ரிச்சார்ட் நியூட்ரா, பிராங்க் லோயிட் ரைட் போன்ற புகழ் பெற்ற கட்டிடக் கலைஞர்களைச் சந்தித்துள்ளார். 
1952 ஆம் ஆண்டில் செருமனியில் ஒரு தனியார் நிறுவனத்தை இவர் தொடங்கினார். காசெல் என்னும் இடத்தில் நடந்த “பெடரல் பூங்காக் கண்காட்சியில் அமைக்கப்பட்ட இவரது ---- வடிவக் கம்பிவட வலை இசை அரங்கம், இவர் மீது முதல் குறிப்பிடத்தக்க கவனம் ஏற்படக் காரணமாயிற்று. 1954 இல் இழுவைக் கட்டுமானத் துறையில் இவருக்கு முனைவர் பட்டம் கிடைத்தது.

இலகு இழுவை மற்றும் மென்றகட்டுக் கட்டமைப்புக்களில் சிறப்புத் திறமை பெற்ற அமைப்புக் கணிதம், குடிசார் பொறியியல் ஆகியவற்றின் முன்னேற்றங்களுக்கு முன்னோடியாகவும் திகழ்ந்தார். 1964 இல் இசிடட்கார்ட் பல்கலைக்கழகத்தில் இலகுக் கட்டமைப்புக்களுக்கான நிறுவனம் ஒன்றை உருவாக்கிய ஓட்டோ, பல்கலைக் கழகப் பேராசிரியராக ஓய்வு பெறும்வரை அந்நிறுவனத்தின் தலைவராகப் பணியாற்றினார். 1967 இன் மொன்ட்ரீல் கண்காட்சிக்கான செருமன் அரங்கம், 1972 மியூனிச் ஒலிம்பிக் அரங்கின் கூரை, என்பன இவரது முக்கியமான வேலைகளுள் அடங்கும். இவர் உலகின் பல இடங்களிலும் விரிவுரைகள் ஆற்றியுள்ளதுடன், கட்டிடக்கலைக் கழகத்தின் கட்டிடக்கலைப் பள்ளியில் கற்பித்தும் உள்ளார். ஊக்கே பூங்காவில் உள்ள அப்பள்ளியின் காட்டு வளாகத்தில் ஆய்வு வசதிக்கான கட்டிடங்கள் சிலவற்றையும் ஓட்டோ வடிவமைத்துள்ளார்.

இறக்கும்வரை ஓட்டோ ஒரு கட்டிடக் கலைஞராகவும், பொறியாளராகவும் செயற்பட்டு வந்தார். ‘’புரொட்டேஜ் மஹ்மூத் போடோ ராஷ்’’ என்னும் நிறுவனத்தில் சார்பாக மத்திய கிழக்கின் பல திட்டங்களுக்கு இவர் ஆலோசகராகவும் செயற்பட்டார். முழுவதும் கடதாசியாலேயே செய்யப்பட்ட கூரையைக் கொண்ட எக்ஸ்போ 2000 க்கான சப்பான் அரங்கு மிக அண்மைக்காலத்தில் அவர் ஈடுபட்டிருந்த திட்டங்களுள் ஒன்று,  இத்திட்டத்தில் சிகெரு பான் என்பவருடன் சேர்ந்து அவர் பணியாற்றியிருந்தார். 2002 ஆம் ஆண்டில், செப்டெம்பர் 11 தாக்குதலையும், அதனால் பாதிக்கப்பட்டோரையும் நினைவு கூரும் வகையில் வெனிசுலா அரங்குக்கான திறந்து மூடக்கூடிய கூரை ஒன்றையும் இன்னொரு நிறுவனத்துடன் சேர்ந்து வடிவமைத்தார்.

## மேற்கோள்கள்

பகுப்பு:கட்டிடக் கலைஞர்கள்
பகுப்பு:பொறியியலாளர்கள்
பகுப்பு:1925 பிறப்புகள்
பகுப்பு:2015 இறப்புகள்
சாகித்திய அகாதமி விருது பெற்ற இந்தி எழுத்தாளர்கள்

**சாகித்திய அகாதமி விருது**, இந்திய மொழி இலக்கியத்திற்கு ஆண்டுதோறும் 1955 முதல் இந்திய எழுத்தாளார்களுக்கு வழங்கப்படும் உயரிய விருதாகும். இதில் விருது பெற்ற இந்தி எழுத்தாளார்கள் பட்டியல் உள்ளது.

## மேற்கோள்கள்


பகுப்பு:சாகித்திய அகாதமி விருது பெற்றோர்
பகுப்பு:இந்தி எழுத்தாளர்கள்
மயூராக்சி ஆறு

**மயூராக்சி ஆறு** இந்தியாவின் மேற்கு வங்காளத்தில் உள்ள ஒரு பெரிய ஆறு ஆகும். இது மோர் ஆறு எனவும் அறியப்படுகிறது. இவ்வாற்றில் பல வெள்ளப்பெருக்குகள் ஏற்பட்டுள்ளன. இதன் தோற்றுவாய் ஜார்கண்ட் மாநிலத்தின் தியோகர் நகரிலிருந்து  தூரத்தில் உள்ள திரிகுற் மலை ஆகும். இது ஜார்கண்ட் ஊடாகப் பாய்ந்து மேற்கு வங்காளத்தின் பிர்பூம் மாவட்டம் மற்றும் முர்சிதாபாத் மாவட்டங்கள் ஊடாகச் சென்று ஊக்லி ஆற்றில் கலக்கிறது. இது ஏறத்தாழ  நீளமானது.

மயூரம் என்றால் மயில்; அக்சி என்றால் கண். மயூராக்சி என்பது மயிலின் கண் எனப் பொருள்படுகின்றது. மயிலின் தோகையில் உள்ள இறகுகளுக்கு ஒப்பிட்டு இந்தப் பெயர் உருவானது. இது பருவமழைக் காலத்தில் வெள்ளப்பெருக்கு காரணமாகப் பெருக்கெடுத்துப் பெரும் அழிவுகளை உருவாக்குகிறது.

## வெள்ளப் பெருக்கு
சோட்டா நாக்பூர் மேட்டுநிலத்தில் இருந்து உற்பத்தியாகும் நதிகள் பெரும்பாலும் பருவமழைக் காலங்களில் வெள்ளப்பெருக்கை ஏற்படுத்துகின்றன. இந்த ஆற்றின் நீரேந்து பிரதேசங்களில் கிடைக்கும் ஆண்டு மழைவீழ்ச்சி 765 மில்லிமீற்றர் முதல் 1607 மில்லிமீற்றர் ஆகக் காணப்படுகிறது. சராசரி ஆண்டு மழைவீழ்ச்சி 1200 மில்லிமீற்றர் ஆகும். மழைவீழ்ச்சியின் 80% பருவ மழைக் காலமான சூலை முதல் செப்டெம்பர் வரையான காலப்பகுதியிலேயே கிடைக்கிறது. 1787, 1806 மற்றும் 1902இல் பெரும் வெள்ளப்பெருக்குகள் ஏற்பட்டன. செப்டெம்பர் 1902இல் பிரம்மானி ஆறும் மயூராக்சி ஆறும் பெருக்கெடுத்து கரைகளிலுள்ள ஊர்களை நீரில் மூழ்கடித்தன. சில இடங்களில் வெள்ளம் சுமார் 4 முதல் 6 மீட்டர் வரை மூடியது. 1955இல் மயூராக்சி ஆற்றுக்குக் குறுக்கே மசஞ்சோர் அணை கட்டப்பட்டது. இது கனடாவின் நிதியுதவியுடன் கட்டப்பட்டு கனேடிய வெளியுறவுத்துறை அமைச்சர் லெஸ்டர் பி பியர்சன் அவர்களால் திறந்து வைக்கப்பட்டது. இந்த அணை 47 மீட்டர் உயரமானதும் 660 மீட்டர் நீளமானதும் ஆகும். இதன் நீர்த்தேக்கம் 67.4 சதுர கிலோமீட்டர் பரப்பளவுடையதுடன் 620,000,000 கனமீட்டர் கொள்ளளவு உடையது. இந்த அணை கட்டுவதற்கு ரூபா 16.10 கோடி செலவானது.

இந்த அணை கட்டப்பட்டாலும் 1960இற்கும் 2000இற்கும் இடையில் ஐந்து ஆண்டுகளைத் தவிர ஒவ்வோர் ஆண்டும் வெள்ளப்பெருக்கு ஏற்பட்டது. 1978இல் ஏற்பட்ட பெருவெள்ளத்தின் பின்னர் 1998, 1999, 2000 ஆகிய மூன்று ஆண்டுகளிலும் அடுத்தடுத்து வெள்ளப்பெருக்கு காரணமாக மேற்கு வங்கத்தில் பெரும் பாதிப்பு ஏற்பட்டது. 1978இல் பாகீரதி நதியின் நீரேந்து பிரதேசங்களில் 72 மணித்தியாலங்கள் நீடித்த தொடர் மழை காரணமாக நாடியா மாவட்டம், முர்சிதாபாத் மாவட்டத்தின் பெரும்பகுதி, வடக்கு 24 பர்கானாசு மாவட்டம் ஆகியன நீரில் மூழ்கின. இந்த வெள்ளம் வடிவதற்கு நீண்ட காலம் எடுத்தது.

## நீர்ப்பாசனம்
மசஞ்சோர் அணை மூலம் 2,400 சதுரகிலோமீட்டர் பரப்பளவுக்கு நீர்ப்பாசனம் செய்ய முடிகிறது. இதன் பயனாக உணவுப்பொருட்கள் உற்பத்தி ஆண்டுக்கு 400,000 தொன்களால் அதிகரித்தது. இந்த அணை மூலம் 2000 கிலோவாட் மின்சாரம் உற்பத்தி செய்யப்படுகிறது.

## கிளை ஆறுகள்
கோபை ஆறு, பிரம்மானி ஆறு, துவாரகா ஆறு மற்றும் பக்ரேசுவர் ஆறு ஆகிய கிளை ஆறுகள் மயூராக்சி ஆற்றில் வந்து கலக்கின்றன.

## மேற்கோள்கள்


பகுப்பு:மேற்கு வங்க ஆறுகள்
சாக்சனி

**சாக்சனி கட்டற்ற மாநிலம்** (*Free State of Saxony*, ), இடாய்ச்சுலாந்தின் 16 மாநிலங்களில் ஒன்றாகும். இது தென்கிழக்கில், செக் குடியரசுக்கு வடக்கில் உள்ளது. கிழக்கே போலந்து உள்ளது. இதன் மிகப்பெரிய நகரம்  லைப்சிக். தலைநகரம் திரெசுடன். இம்மாநிலம் 1990இல் உருவானது. 18,413 சதுர கிலோமீட்டர்கள் (7,109 சது மை) பரப்பளவுடன் சாக்சனி செருமனியின் 16 மாநிலங்களில் பத்தாவது பெரிய மாநிலமாக உள்ளது.  4 மில்லியன் மக்கள்தொகையுடன் ஆறாவது மக்கள்மிகு மாநிலமாக விளங்குகின்றது.

இந்த மாநிலத்தின் வரலாறு ஆயிரமாண்டுகளுக்கும் முந்தையது. இது பண்டைக்கால சிற்றரசாகவும்  புனித உரோமைப் பேரரசை தேர்ந்தெடுக்கும் உரிமை பெற்ற தேர்வுநாடாகவும் சாக்சனி இராச்சியமாகவும் இருமுறை குடியரசாகவும் இருந்துள்ளது. 

தற்கால சாக்சனியை  பழங்குடி சாக்சன்கள் வாழ்ந்திருந்த *தொன்மை சாக்சனி*யுடன்  குழப்பிக் கொள்ளக்கூடாது.  தொன்மை சாக்சன்கள்  இருந்த பகுதி  தற்கால செருமானிய மாநிலங்களான கீழ் சாக்சனி, சாக்சனி-அனால்ட், மற்றும் வடக்கு  ரைன்-வெஸ்ட்பேலியாவின் வெஸ்ட்பேலியப் பகுதிகளுக்கு ஒத்திருக்கும்.  

## மேற்கோள்கள்

பகுப்பு:செருமானிய மாநிலங்கள்
மசாச்சியோ

**மசாச்சியோ** (Masaccio) புளொரன்சைச் சேர்ந்த ஒரு ஓவியர். இவரது இயற்பெயர் தொம்மாசோ டி செர் யோவன்னி சி சிமோனி. இத்தாலிய மறுமலர்ச்சியில் குவாட்ரோசென்டோ காலத்தில் முதல் பெரும் இத்தாலிய ஓவியராக இவர் மதிக்கப்படுகின்றார். வாசரியின் கூற்றுப்படி, இயற்கையை உள்ளபடியே வரையும் திறமையும், உருவங்களை உயிருடன் இருப்பது போன்றே வரைவதும், ஏற்கக்கூடிய வகையில் முப்பரிமாண உணர்வைக் கொண்டு வருவதாலும், மசாச்சியோவே அவரது தலைமுறையின் மிகச் சிறந்த ஓவியர் ஆவார். இவர் 23 வயதில் இறந்தார். அவரது இறப்பின் சூழல் குறித்து அதிகம் எதுவும் தெரியவரவில்லை.

இவரது குறுகிய வாழ்க்கைக் காலத்தில் மற்ர ஓவியர்கள் மீது குறிப்பிடத்தக்க செல்வாக்கை இவர் கொண்டிருந்தார். ஒருங்கு புள்ளி போன்ற நுட்பங்களைப் பயன்படுத்திப் பார்வைத் தோற்றத்தை ஓவியத்தில் முதன் முதலாகக் கொண்டு வந்தவர் இவரே. இவர் பன்னாட்டு கோதிக் பாணியில் இருந்தும், யென்டை டா பப்ரியானோ போன்ற ஓவியர்களின் நுணுக்கமான அலங்காரங்களைத் தவிர்த்தும் பார்வைத் தோற்ற நுட்பம், தூரத்தை உணர்த்தும் நுட்பங்கள் போன்றவற்றைப் பயன்படுத்தி இயல்பான தன்மையை ஓவியங்களிற் கொண்டுவர முயற்சித்தார்.

## இளமைக் காலம்
இவர், யோவன்னி டி சிமோனி கசாய் என்பவருக்கும், சக்கோட்டா டி மார்ட்டினோகோ என்பவருக்கும் காஸ்டெல் சான் யோவன்னி டி அல்தூராவில் பிறந்தார். மசாச்சியோவின் தந்தை ஒரு ஆவண எழுத்துப் பதிவர் (notary). தாயார்புளோரன்சில் இருந்து சில மைல்கள் தொலைவில் இருந்த பார்பரீனோ டி முகல்லோ என்னும் நகரத்தில் உணவுச் சாலை ஒன்றை நடத்தியவரின் மகள். மசாச்சியோவின் குடும்பப் பெயர் அவரின் தந்தை வழிப் பாட்டனாரின் தொழில் குறித்து உருவானது. அவர் தச்சுவேலை, பெட்டகங்களைச் செய்தல் போன்ற தொழில்களில் ஈடுபட்டிருந்தார். மசாச்சியோவின் தந்தை 1406 ஆம் ஆண்டில் இறந்தார். அப்போது இவருக்கு ஐந்து வயது. அதே ஆண்டில் இவருக்கு ஒரு தம்பி பிறந்த போது இறந்த தந்தையின் பெயரான யோவன்னி என்பதையே அவருக்கும் இட்டனர். பிற்காலத்தில் அவரும் லோ செகியா என அழைக்கப்பட்ட ஒரு ஓவியர் ஆனார். 1412 இல், மொன்னா ஜக்கோப்பா வயது முதிர்ந்த மருந்தாளர் ஒருவரை மணந்துகொண்டார். அவருக்கும் பல மகள்கள் இருந்தனர். அவர்களில் ஒருவர் காஸ்டல் சான் யோவன்னியைச் சேர்ந்ததாக அறியப்பட்ட இன்னொரு ஓவியரான மரியோட்டோ டி கிறிஸ்தோபானோ (1393–1457) என்பவரை மணம்புரிந்தார்.

மசாச்சியோவின் ஓவியப் பயிற்சி குறித்துத் தகவல்கள் இல்லை. ஆனால், மறுமலர்ச்சிக்கால ஓவியர்கள் தமது 12 ஆவது வயதில் தொடங்கி, மரபு வழியாக ஒரு குருவிடம் தொழிற் பயிற்சி பெறுவர். இப்பயிற்சிக்காக மசாச்சியோ புளோரன்சுக்குச் சென்றிருக்கக்கூடும்.

## முதல் படைப்புக்கள்
மசாச்சியோவினால் வரையப்பட்டதாகக் கருதப்படும் முதல் படைப்பு  "சான் யொவெனாலே டிரிப்டிக்" (San Giovenale Triptych) (1422) என்னும் ஓவியம் ஆகும். இது தற்போது புளோரன்சு நகருக்கு மிக அண்மையில் உள்ள காஸ்சா டி ரெச்செல்லோ (Cascia di Reggello) அருங்காட்சியகத்தில் உள்ளது.உஃப்பிசியில் உள்ள *செயின்ட் ஆனுடன் கன்னியும் குழந்தையும்* (1424) என்னும் ஓவியமும் இவ்வாறான முதல் ஓயங்களுள் ஒன்று.

1961 இல் மசாச்சியோவின் சொந்த நகரத்துக்கு மிக அண்மையில் உள்ள கசியா டி ரெச்செல்லோ என்னும் இடத்தில் உள்ள சான் யொவெனாலே தேவாலயத்தில் இருந்து சான் யொவனாலே ஓவியம் கண்டுபிடிக்கப்பட்டது.

## மேற்கோள்கள்

பகுப்பு:ஓவியர்கள்
பகுப்பு:1401 பிறப்புகள்
பகுப்பு:1428 இறப்புகள்
ஏர்வாடி தீ விபத்து

**ஏர்வாடி தீ விபத்து (Erwadi fire incident)** என்பது 2001 ஆகத்து 6 ஆம் தேதி ஏற்பட்ட ஒரு தீ விபத்து ஆகும், இந்த தீவிபத்தானது நம்பிக்கை சார்ந்த மனநலக் காப்பகத்தில் 28 மன நோயாளிகள் தீயில் கருகி இறந்தனர். இந்த மன நோயாளிகள் தமிழ்நாட்டின், இராமநாதபுரம் மாவட்டத்தில் உள்ள ஏர்வாடி கிராமத்தில் இயங்கி வந்த மொகைதீன் பாதுசா மனநலக் காப்பகத்தில் சங்கிலிகளால் பிணைக்கப்பட்டிருந்தவர்கள் ஆவர்.

இந்த நேர்சியானது மாநிலத்தில் நடந்த நான்கு மிகப்பெரிய தீவிபத்துக்களில் ஒன்றாகும், பிற விபத்துகள் 2004 சனவரி 23 இல் திருவரங்கம் திருமணக்கூட தீவிபத்தில் 50 பேர் இறந்தனர். அடுத்து 1997 சூன் 7 அன்று தஞ்சை பெரிய கோயிலில் ஏற்பட்ட தீவிபத்து அதில் 48 பேர் இறந்தனர். அடுத்து  கும்பகோணப் பள்ளிக்கூடத் தீ விபத்து இதில் 94 பள்ளிக் குழந்தைகள் இறந்தனர்.

சவுதி அரேபியாவில் இருந்து இங்கு வந்த குத்புல் அக்தாப் சுல்தான் செய்யது இபுராஹிம் ஷஹீது வலியுல்லாவின் தர்கா என்னும் அடக்கத்தலாத்தால் ஏர்வாடி புகழ்பெற்றது. இங்கு ஏராளமான மனநலக் காப்பகங்கள் இருந்தன. இந்த தர்காவில் எரியும் விளக்கில் உள்ள எண்ணை மற்றும் புனித நீர் போன்றவை பல்வேறு நோய்களை, குறிப்பாக மனநலப் பிரச்சினைகளை குணப்படுத்துவதற்கான சக்தி கொண்டதாக பலர் நம்புகின்றனர். இங்கு தரப்படும் சிகிச்சைகளில் தொடர்ந்து பிரம்பால் அடிப்பது, அடித்து நொறுக்கி  "தீமையை விரட்டுதல்" போன்றவையும் அடங்கும். நோயாளிகள் பகலில் தடிமனான கயிறுகளால் மரங்களில் கட்டிவைத்திருப்பார்கள். இரவில் அவர்களது படுக்கைகளில் இரும்பு சங்கிலிகளால் பிணைக்கப்பட்டிருப்பார்கள். நோயாளிகள் தங்களது கனவில் வரும் தெய்வீகக் கட்டளை வந்த பிறகு வீடு திரும்புவர். இந்த தெய்வீகக் கட்டளை கிடைக்க இரண்டு மாதங்களிலிருந்து பல ஆண்டுகள் வரை ஆகும் என கருதி காத்திருக்கின்றனர்.

தர்காவில் சிகிச்சை பெறுபவர்களின் எண்ணிக்கை காலவோட்டத்தில் அதிகரித்ததால், நோயாளிகளைப் பராமரிப்பதாக ஏராளமான காப்பகங்கள் அமைக்கப்பட்டன. ஏர்வாடிக்கு தங்கள் உறவினரைக் குணப்படுத்த அழைத்துவருபவர்களுக்காக இந்த காப்பகங்கள் பெரும்பாலும் நிறுவப்பட்டன.

தீ விபத்து எப்படி ஏற்பட்டது என்று தெரியவில்லை, தீ பரவிய பின்னர், அங்கு இருந்த 45 நோயாளிகளைக் காப்பாற்ற குறைந்த அளவே வாய்ப்பு இருந்தது, ஏனென்றால் மன நோயாளிகள் இந்திய சட்டங்களுக்குப் புறம்பாக, அவர்கள் தூங்கும் படுக்கைகளில் சங்கிலிகளால் கட்டப்பட்டிருந்தனர். தீயில் இருந்த தப்ப முயன்ற மன நோயாளிகளால் சங்கிலியால் கட்டப்பட்டிருப்பதால் தப்ப இயலவில்லை. இந்த நேர்ச்சியில் ஐந்து பேர் கடுமையான தீக்காயங்களுடன் மருத்துவமனையில் அனுமதிக்கப்பட்டனர். இறந்தவர்களின் உடல்கள் அடையாளம் காண முடியாதவையாக இருந்தன.

## பின்விளைவுகள்
இங்கு செயல்பட்டுவந்த மனநலக் காப்பகங்களை அனைத்தும் 2001 ஆகத்து 13 அன்று மூடப்பட்டு, அங்கு இருந்த 500 மன நோயாளிகள் அரசாங்க பராமரிப்பில் கொண்டுவரப்பட்டனர். உச்ச நீதிமன்றத்தின் உத்தரவின் படி, என். ராமதாஸ் தலைமையிலான ஒரு ஆணையம் இந்த மரணங்களை விசாரிக்க அமைக்கப்பட்டது. ஆணையமானது மனநலம் பாதிக்கப்பட்டவர்களின் கவனிப்பானது மேம்படுத்தப்பட வேண்டும், மனநலக் காப்பகத்தை அமைக்க விரும்புபவர்கள் அனைத்து கைதிகளும் கொண்டதாக காப்பகத்தை அமைக்க வேண்டும், அதற்கு உரிய உரிமத்தைக் கட்டாயம் பெறவேண்டும் என்று பரிந்துரைத்தது.

2007 ஆம் ஆண்டு, தீவிபத்து நேர்ந்த மொகைதீன் பாதுசா மனநலக் காப்பக உரிமையாளர், அவரது மனைவி மற்றும் இரண்டு உறவினர்களுக்கு குற்றவியல் நீதிமன்றத்தால் ஏழு ஆண்டுகள் சிறைதண்டனை விதிக்கப்பட்டது.

## மேற்கோள்கள்

பகுப்பு:தமிழ்நாட்டில் தீ விபத்துகள்
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:இராமநாதபுரம் மாவட்டம்
பகுப்பு:2001 நிகழ்வுகள்
ஐக்கிய அமெரிக்க வட்டாரங்களின் பட்டியல்

**[[ஐக்கிய அமெரிக்கா]]வின் வட்டாரங்களின் பட்டியல்** இங்கு தொகுக்கப்பட்டுள்ளன.
## மாநிலங்களிடை வட்டாரங்கள்
### ஐக்கிய அமெரிக்காவின் அலுவல்முறை வட்டாரங்கள்
ஐக்கிய அமெரிக்காவின் மாநிலங்கள் பல்வேறு கூட்டரசு சட்டங்கள் அல்லது விதிகள் மூலமாக  பல்வேறு வட்டாரங்களாக தொகுக்கப்பட்டுள்ளன. இவை இறுதிப் பயன்பாட்டையும் இலக்கையும் கொண்டு பல்வேறு துறைகளால் வரையறுக்கப்பட்டுள்ளன.

#### மக்கள்தொகை கணக்கெடுப்பு ஆணையத்தின் வட்டாரங்களும் கோட்டங்களும்
thumb|450px|ஐ.அ. மக்கள்தொகை ஆணைய வட்டாரங்களும் கோட்டங்களும்.
ஐக்கிய அமெரிக்க கணக்கெடுப்பு ஆணையம் புள்ளிவிவரத் தெளிவிற்காக நான்கு வட்டாரங்களையும் ஒன்பது கோட்டங்களையும் உருவாக்கியுள்ளது. பொதுவாக அனைவரும் பயன்படுத்தப்படும்  வகைப்பாடுகளாக இவை ஏற்கப்பட்டுள்ளன.

ஐக்கிய அமெரிக்க மக்கள்தொகை கணக்கெடுப்பு ஆணையம் பயன்படுத்தும் வட்டாரங்களும் கோட்டங்களும்:
* வட்டாரம் 1 (வடகிழக்கு)
** கோட்டம் 1 (நியூ இங்கிலாந்து)
*** மேய்ன்
*** நியூ ஹாம்சயர்
*** வெர்மான்ட்
*** மாசச்சூசெட்ஸ்
*** றோட் தீவு
*** கனெடிகட்
** கோட்டம் 2 (நடு அட்லாண்டிக்)
*** நியூ யோர்க் மாநிலம்
*** பென்சில்வேனியா
*** நியூ செர்சி
* வட்டாரம் 2 (நடுமேற்கு)
** கோட்டம் 3 (கிழக்கு வடக்கு நடுவம்)
*** விஸ்கொன்சின்
*** மிச்சிகன்
*** இலினொய்
*** இந்தியானா
*** ஒகையோ
** கோட்டம் 4 (மேற்கு வடக்கு நடுவம்)
*** வடக்கு டகோட்டா
*** தெற்கு டகோட்டா
*** நெப்ராஸ்கா
*** கேன்சஸ்
*** மினசோட்டா
*** அயோவா
*** மிசூரி
* வட்டாரம் 3 (தெற்கு)
** கோட்டம் 5 (தெற்கு அத்லாந்திக்கு)
*** டெலவெயர்
*** மேரிலாந்து
*** வாசிங்டன், டி. சி.
*** வர்ஜீனியா
*** மேற்கு வர்ஜீனியா
*** வட கரொலைனா
*** தென் கரொலைனா
*** ஜோர்ஜியா
*** புளோரிடா
** கோட்டம் 6 (கிழக்கு தெற்கு நடுவம்)
*** கென்டக்கி
*** டென்னிசி
*** மிசிசிப்பி
*** அலபாமா
** கோட்டம் 7 (மேற்கு தெற்கு நடுவம்)
*** ஓக்லகோமா
*** டெக்சஸ்
*** ஆர்கன்சா
*** லூசியானா
* வட்டாரம் 4 (மேற்கு)
** கோட்டம் 8 (மலைகள்)
*** ஐடஹோ
*** மொன்ட்டானா
*** வயோமிங்
*** நெவாடா
*** யூட்டா
*** கொலராடோ
*** அரிசோனா
*** நியூ மெக்சிகோ
** கோட்டம் 9 (பசிபிக்)
*** அலாஸ்கா
*** வாஷிங்டன்
*** ஓரிகன்
*** கலிபோர்னியா
*** ஹவாய்
## மேற்கோள்கள்

பகுப்பு:ஐக்கிய அமெரிக்க வட்டாரங்கள்
பகுப்பு:மக்கள்தொகை
ஐக்கிய அமெரிக்க மக்கள்தொகை கணக்கெடுப்பு ஆணையம்

**ஐக்கிய அமெரிக்க மக்கள்தொகை கணக்கெடுப்பு ஆணையம்** (*United States Census Bureau* அல்லது *Bureau of the Census*) ஐக்கிய அமெரிக்க நாட்டின் மக்கள்தொகை கணக்கெடுப்பில் ஈடுபடும் அரசுத்துறை ஆகும்.  இந்த ஆணையம் ஐக்கிய அமெரிக்க வணிக அமைச்சகத்தின் கீழானது.

## சட்டபூர்வ ஆணை
ஐக்கிய அமெரிக்க அரசியலமைப்பின்படி குறைந்தது பத்தாண்டுகளுக்கு ஒருமுறையாவது மக்கள் தொகை கணக்கெடுக்கப்படவேண்டும். இது ஒவ்வொரு மாநிலமும் எத்தனை கூட்டரசு சார்பாளர்களைப் பேராயத்திற்கு அனுப்பலாம் என்பதைத் தீர்மானிக்கும். இந்தப் பொறுப்பை ஐக்கிய அமெரிக்க மக்கள்தொகை கணக்கெடுப்பு ஆணையம் கொண்டுள்ளது. இது மக்களைக் குறித்தும் அவர்களின் பொருளியல்நிலை குறித்தும் தேசம் தொடர்புள்ள பல்வேறு தரவுகளை சேகரிக்கிறது. ஐக்கிய அமெரிக்க சட்டத்தொகுப்பின் தலைப்பு 13இல் இந்த ஆணையத்திற்கான சட்ட அதிகாரம் வழங்கப்பட்டுள்ளது. முதல் கணக்கெடுப்பு 1790இல் எடுக்கப்பட்டது.

## சான்றுகள்

## மேற்கோள்கள்

பகுப்பு:ஐக்கிய அமெரிக்க அமைப்புகள்
பகுப்பு:மக்கள் தொகையியல்
வில்கெம் உண்ட்

**வில்கெம் மேக்சிமிலியன் உண்ட் **(Wilhelm Maximilian Wundt) (; 16 ஆகத்து 1832 – 31 ஆகத்து 1920) ஒரு செருமானிய மருத்துவர், உடற்கூறியல் நிபுணர், மெய்யியலாளர், மற்றும் பேராசிரியர் ஆவார். இவர் நவீன உளவியலை நிறுவியர்களில் ஒருவராக அறியப்படுகிறார். உண்ட், உளவியலை மெய்யியல் மற்றும் உயிரியல் என்பதற்கு மாறாக ஒரு அறிவியல் என்றார். இவர் தான் தன்னை ஒரு உளவியலாளர் என்று எப்போதும் அழைத்துக் கொண்டவர் ஆவார். இவர் பரவலாக "பரிசோதனை உளவியலின் தந்தை" என அழைக்கப்படுகிறார். 1879 ஆம் ஆண்டில், லீப்சிக் பல்கலைக்கழகத்தில் முதல் உளவியல் ஆய்வுக்கூடத்தை நிறுவினார். இந்த முயற்சி உளவியலைத் தனிப்பட்ட அறிவின் புலமாகச் செய்தது. இந்த ஆய்வகத்தை உருவாக்கியதன் மூலம் மற்ற அறிவியலின் மற்ற புலங்களிலிருந்து வேறுபட்ட புலமாக உளவியலை நிறுவ முடிந்தது. இவர் தான் உளவியலுக்காகவும், நிறுவனத்தில் ஆய்வுகளை வெளியிடுவதற்காகவும் கல்விசார் பருவ இதழ் ஒன்றைத் தொடங்கினார்.

1991 ஆம் ஆண்டில் அமெரிக்க உளவியலாளர்களால் மேற்கொள்ளப்பட்ட ஆய்வொன்று, உண்டின் புகழை முதல் இடத்தில் வைத்தது. இந்த தகுதியானது அவருக்கு அனைத்துக் காலத்திலும் மேம்பட்ட நிலையில் இருந்ததற்காக 29 அமெரிக்க வரலாற்றுச் சிறப்பு மிக்க உளவியலாளர்கள் வழங்கிய மதிப்பீடுகளால் தரப்பட்டது. இந்த ஆய்வில் வில்லியம் ஜேம்ஸ் மற்றும் சிக்மண்ட் பிராய்ட் ஆகியோர் இரண்டாவது மற்றும் மூன்றாவது நிலைையப் பிடித்தனர்.

## வாழ்க்கை வரலாறு
உண்ட் நெகாரு, பேடனில் (தற்போது மான்கீமின் பகுதி) 1832 ஆம் ஆண்டு, ஆகத்து மாதம் 16 ஆம் நாள் மேக்சிமிலியன் உண்ட் (லுாத்தரன் அமைச்சர்) மற்றும் அவரது மனைவி மேரி பிரெட்ரிக் நீ அர்னால்ட் ஆகியோருக்கு 17 ஆவது குழந்தையாகப் பிறந்தார். உண்டின் தந்தை வழி தாத்தாவான பிரெட்ரிக் பீட்டர் உண்ட் (1742–1805), ஐடல்பெர்க்கில் புவியியல் பேராசிரியராகவும், கிறித்தவப் பாதிரியாராகவும் இருந்தார். உண்டுக்கு பதினான்கு வயதான போது, அவரது குடும்பமானது, பாடன்-வுயர்ட்டம்பெர்கில் உள்ள எய்டெல்சீம் என்ற சிறிய இடைக்காலத்திய நகருக்கு குடிபெயர்ந்தனர்.

பொருளாதார ரீதியாக நிலையானதாக கருதப்பட்ட செருமனியில் பிறந்த உண்ட் கல்வி, மருத்துவம் மற்றும் தொழில்நுட்ப வளர்ச்சியில் செல்வத்தை மீண்டும் முதலீடு செய்த காலத்தில் வளர்ந்தார். அறிவின் முன்னேற்றத்திற்கான பொருளாதார முயற்சியானது, ஒரு புதிய உளவியல் ஆய்வு முறையின் வளர்ச்சியை ஊக்குவித்ததுடன், உண்ட் தற்போது அடைந்துள்ள முன்னணி உளவியலாளர் என்ற நிலைக்கு வளர்ச்சியடைவதற்கும் உதவியது.

உண்ட் 1851 முதல் 1856 வரை டபிங்கென் பல்கலைக்கழகம், ஐடல்பேர்க் பல்கலைக்கழகம், மற்றும் பெர்லின் பல்கலைக் கழகம் ஆகியவற்றில் பயின்றார். உண்ட் ஐடெல்பெர்க் பல்கலைக்கழகத்தில் பணியில் சேர்வதற்கு முன்னர் ஜோஹன்னஸ் பீட்டர் முல்லர் உடன் சிறிது காலம் படித்தார். 1858 ஆம் ஆண்டில் இயற்பியல் அறிஞரும் உடற்செயலியல் வல்லுநருமான எர்மன் வான் எல்ம்ஹோல்ட்சின் உதவியாளரானார். அங்கு அவர் உடற்கூறியல் ஆய்வகப் பாடத்தை கற்பிக்கும் பொறுப்பைக் கொண்டிருந்தார். 1864 ஆம் ஆண்டில் அவர் மானுடவியல் மற்றும் மருத்துவ உளவியலுக்கான இணை பேராசிரியராக ஆனார். மேலும் மனித உடலியல் பற்றிய ஒரு பாடநூலை வெளியிட்டார். எனினும், அவரது விரிவுரைகள் மற்றும் வகுப்புகளின்படி, அவரது முக்கிய ஆர்வம் மருத்துவத் துறையில் இல்லை என்பதையும், அவர் உளவியல் தொடர்புடைய பாடங்களில் அதிகம் ஈர்க்கப்பட்டார் என்பதையும் அறிய முடிகிறது. உளவியல் பற்றிய அவரது விரிவுரைகள் 1863-1864 இல் மனித மற்றும் விலங்கு உளவியல் மீதான சொற்பொழிவுகள் என்ற நூலாக வெளியிடப்பட்டது.

## மேற்கோள்கள்

பகுப்பு:1832 பிறப்புகள்
பகுப்பு:1920 இறப்புகள்
பகுப்பு:செருமானிய உளவியலாளர்கள்
பகுப்பு:அறிவியலின் மெய்யியலாளர்கள்
கிராம நியாயாலயச் சட்டம், 2008

கிராம் நியாயாலயச்  சட்டம், 2008 ஆனது  இந்தியாவின் கிராமப்புற பகுதிகளில் நீதி விவகாரங்கள் விரைவாகவும்  எளிதாக  கிடைப்பதற்கும்  கிராம நியாயாலம் அல்லது   கிராம நீதிமன்றங்களை நிறுவுவதற்கு இந்தியாவின் நாடாளுமன்ற சட்டம் மூலம்  இயற்றப்பட்டது.  இந்தச் சட்டம் அக்டோபர் 2, 2009 முதல் நடைமுறைக்கு வந்தது.

## சிறப்பியல்புகள்

1.கிராம நியாயலயாவின் நீதிபதியாக நியாயதிகாரி என்பவர் மாநில அரசால் உயர்நீதிமன்றத்தின் அறிவுரையின் கீழ் நியமிக்கபடுவார்.
2.ஒவ்வொரு பஞ்சாயத்துக்கும் இடைநிலை மட்டத்தில் அல்லது ஒரு மாவட்டத்தில் இடைநிலை மட்டத்தில் தொடர்ச்சியான பஞ்சாயத்துக்கு ஒரு குழு அல்லது எந்தவொரு மாநிலத்திலும் இடைநிலை மட்டத்தில் பஞ்சாயத்து இல்லாத பகுதியிலும் ஒரு கிராம பஞ்சாயத்துகள் நிறுவப்பட வேண்டும்.3.கிராம நியலாயாக்களுக்கு தலைமை தாங்கும் நியதிகாரிகள் கண்டிப்பாக நீதித்துறை அதிகாரிகளாக இருக்க வேண்டும்  மற்றும் உயர் நீதிமன்றத்தின் கீழ் பணிபுரியும் முதல் வகுப்பு நீதிபதியின் அதே அதிகாரங்களையும் அதே சம்பளத்தையும்  பெறுவார்கள்.

## மேற்கோள்கள்

பகுப்பு:சட்டம்
வந்தவழி இயந்திரம்

**வந்தவழி இயந்திரம்** () கடந்தகாலத்திலிருந்து இணையப் பக்கங்களை சேகரித்து வைக்கும் ஒரு வலைத்தளம் ஆகும். இது இணைய ஆவணகத்தால் சான் பிரான்சிஸ்கோவில் நிறுவப்பட்டது.
 
## வரலாறு
இணைய ஆவணகம் வந்தவழி இயந்திரத்தை அக்டோபர் 2001இல் நிறுவியது.

## மேற்கோள்கள்

பகுப்பு:இணையம்
ஆசிய மக்கள்

**ஆசிய மக்கள்:**ஆசியன் மக்கள் அல்லது ஆசிய மக்கள் ஆசியாவின் மக்கள்தொகையில் ஒரு பகுதியினர்.ஆசியாவில் உள்ள இனக்குழுக்களை வகைப்படுத்துவதற்காக பல்வேறுபட்ட வரையறைகள் மற்றும் புவியியல் தரவுகள் நிறுவனங்கள் மற்றும் தனிநபர்களால் வழங்கப்படுகின்றன.

## மக்கள்தொகைப் புள்ளியியல்

உலகில், மனித வளர்ச்சிச் சுட்டெண் மிகக் கூடுதலாக வளர்ந்திருப்பது கிழக்காசியாவிலேயே ஆகும். முன்னேற்றம் நலவியல், கல்வி, வருமானம் என்பவை தொடர்பிலான பகுப்பாய்வுகளின் அடிப்படையில், கடந்த 40 ஆண்டுகளில் சராசரி மனித வளர்ச்சிச் சுட்டெண் இரண்டு மடங்காகியுள்ளது. 1970ல் இருந்து மனித வளர்ச்சிச் சுட்டெண் மேம்பாட்டின் அடிப்படையில் உலகில் இரண்டாவது நிலையில் இருக்கும் சீனாவே, கல்வி, நலவியல் ஆகியவற்றில் அல்லாது வருமான அடிப்படையில் மட்டும் முதல் பத்துக்குள் அடங்கிய ஒரே நாடு ஆகும். சீனாவின் தனி நபர் வருமானம் கடந்த நான்கு பத்தாண்டுகளில் 21 மடங்கு ஆகியுள்ளதுடன், இக்காலப் பகுதியில் பல நூறு மில்லியன் மக்களை வறுமை நிலையிலிருந்து உயர்த்தியுள்ளது. இருந்தாலும், பள்ளிச் சேர்க்கை, வாழ்நாள் எதிர்பார்ப்பு ஆகியவற்றை மேம்படுத்துவதில் சீனா இப்பகுதியின் சிறப்பான வளர்ச்சி பெற்ற நாடுகளுள் அடங்கவில்லை.

1970 ஆம் ஆண்டிலிருந்து குறிப்பாக நலவியல், கல்வி ஆகியவற்றின் மேம்பாட்டின் அடிப்படையில் விரைவாக வளரும் நாடாகத் தென்னாசிய நாடான நேப்பாளம் விளங்குகிறது. இதன் தற்போதைய வாழ்நாள் எதிர்பார்ப்பு 1970 ஆம் ஆண்டில் இருந்ததைவிட 25 ஆண்டுகள் கூடுதலானது. நேப்பாளத்தில் பள்ளிக்குச் செல்லும் வயதுள்ள ஐந்து சிறுவர்களில் நான்குக்கும் கூடுதலானவர்கள் இப்போது தொடக்கப் பள்ளிகளுக்குச் செல்கின்றனர். 40 ஆண்டுகளுக்கு முன்னர் இது ஐந்து பேருக்கு ஒருவராகவே இருந்தது.

மனித வளர்ச்சிச் சுட்டெண் அடிப்படையிலான உலகத் தரவரிசையில் சப்பானும், தென்கொரியாவும் முறையே 11, 12 ஆவது இடங்களில் உள்ளன. இவை மிக உயர்ந்த மனித வளர்ச்சி வகைக்குள் அடங்குகின்றன. இவற்றைத் தொடர்ந்து, ஆங்காங் 21 ஆவது இடத்திலும், சிங்கப்பூர் 27 ஆவது இடத்திலும் உள்ளன. ஆப்கானித்தான் மதிப்பிடப்பட்ட 169 நாடுகளுள் 155 ஆவது இடத்தைப் பெற்று, ஆசிய நாடுகளுள் மிகக் கீழான நிலையில் உள்ளது.

[thumb|225px|[ஆசியாவின் பகுதிகள்:

]]

## பிற நாடுகளின் கூற்று
### ஆங்லோபோன் ஆப்பிரிக்கா மற்றும் கரிபியன்
ஆங்லோபோன் ஆப்பிரிக்கா குறிப்பாக கிழக்கு ஆபிரிக்கா மற்றும் கரீபியன் பகுதிகள் ஆகியவற்றில் "ஆசிய" என்ற வார்த்தை பொதுவாக தெற்காசிய வம்சாவளியினர் குறிப்பாக இந்தியர்கள், பாக்கிஸ்தான், பங்களாதேசிகள் மற்றும் ஸ்ரீலங்காவாசிகளுடன் தொடர்புடையது என கூறுகின்றனர். தென்னாப்பிரிக்காவில் ஆசிய வார்த்தை முழு கண்டம் உணர்வுகளில் பயன்படுத்தப்படுகிறது. தென்னாபிரிக்காவில் அதிக எண்ணிக்கையிலான இந்தியர்கள் இருப்பதால்  உத்தியோகபூர்வ ஆவணங்கள் "இந்திய" என்ற பெயரை தெற்கு மற்றும் கிழக்கு-ஆசியர்கள் என கருத்துகின்றனர்.
## மேற்கோள்கள்

பகுப்பு:இனம்
பகுப்பு:இனம் (மாந்தரினப் பகுப்பு)
வடக்கத்திய ஐக்கிய அமெரிக்கா

**வடக்கத்திய ஐக்கிய அமெரிக்கா** (*Northern United States*) சுருக்கமா **அமெரிக்க வடக்கு** அல்லது **தி நார்த்**, எனப்படுவது புவியியல் சார்ந்த அல்லது வரலாறு சார்ந்த வரையறுப்பாக இருக்கலாம்.

## புவியியல் சார்ந்த வரையறை
புவியியலின்படி, ஐக்கிய அமெரிக்காவின் மிகுவடக்கிலுள்ள  மாநிலங்களும் வட்டாரங்களும் இதில் அடங்கும். இதில் கனடா-அமெரிக்கா எல்லையை ஒட்டிய மாநிலங்களும் தவிர பிற மாநிலங்களும் அடங்கும். 

### கணக்கெடுப்பு ஆணையம்

## வரலாறு சார்ந்து

### அமெரிக்க உள்நாட்டுப் போர்

## தொடர்புள்ள பக்கங்கள்
*தெற்கத்திய ஐக்கிய அமெரிக்கா

## மேற்சான்றுகள்

## மேற்கோள்கள்

பகுப்பு:ஐக்கிய அமெரிக்க வட்டாரங்கள்
தென்கிழக்கு ஐக்கிய அமெரிக்கா

**தென்கிழக்கு ஐக்கிய அமெரிக்கா** (*Southeastern United States*) தெற்கத்திய ஐக்கிய அமெரிக்காவின் கிழக்குப் பகுதியும் கிழக்கத்திய ஐக்கிய அமெரிக்காவின் தெற்குப் பகுதியும் ஆகும். இதில்  12 மாநிலங்கள் அடங்கியுள்ளன.
## மக்கள்தொகையியல்
தென்கிழக்கு ஐக்கிய அமெரிக்கா குறித்த அலுவல்முறையான ஐக்கிய அமெரிக்க மக்கள்தொகை கணக்கெடுப்பு ஆணையம் வரையறை ஏதுமில்லை. இருப்பினும், அமெரிக்கப் புவியிலாளர் சங்கம் தென்கிழக்கு ஐக்கிய அமெரிக்கா அலபாமா, புளோரிடா, ஜோர்ஜியா, கென்டக்கி, மிசிசிப்பி, வட கரொலைனா, தென் கரொலைனா, டென்னிசி, மேரிலாந்து, வர்ஜீனியா, மற்றும் மேற்கு வர்ஜீனியா உள்ளடக்கியதாக வரையறுத்துள்ளது. சில நேரங்களில்   ஆர்கன்சாவும் லூசியானாவும் சேர்த்துக்கொள்ளப்படுகின்றன.

## மேற்கோள்கள்

பகுப்பு:ஐக்கிய அமெரிக்க வட்டாரங்கள்
தெற்கு நடு ஐக்கிய அமெரிக்கா

**தெற்கு நடு ஐக்கிய அமெரிக்கா** (*South Central United States*) அல்லது **தெற்கு நடுவ மாநிலங்கள்** அமெரிக்க ஐக்கிய நாட்டின் தெற்கு மையப்பகுதியில் அமைந்துள்ள மாநிலங்களடங்கியதாகும். இது முந்தைய *பழைய தென்மேற்கிலிருந்து* பெறப்பட்டது; இதில்  தெற்கத்திய ஐக்கிய அமெரிக்காவின்  மேற்குப் பகுதிகள் அடங்கியிருந்தன.  ஆர்கன்சா, லூசியானா, ஓக்லகோமா,  டெக்சஸ் (இவை ஐக்கிய அமெரிக்க வட்டாரங்களின் பட்டியல்படி  மேற்கு தெற்கு நடுவ மாநிலங்கள்) மாநிலங்கள் எப்போதும் இதில் உள்ளடங்கிய மாநிலங்களாகும். கணக்கெடுப்பு ஆணையத்தின் கிழக்கு தெற்கு நடுவ மாநிலங்கள்  வரையறையில் அலபாமா, மிசிசிப்பி, டென்னிசி, கென்டக்கி ஆகியவையும் உள்ளடங்குகின்றன. மிகக் கூடுதலாக கேன்சஸ்,  மிசூரி மாநிலங்களும் இதில் சில நேரங்களில் சேர்க்கப்படுகின்றன.   பெரும்பாலான  மாநிலப் பகுதிகள்  நடுவண் நேர வலயத்தில் உள்ளன. அமெரிக்க வரலாற்றின்  பல காலங்களில் இவை வெவ்வேறாக வரையறுக்கப்பட்டுள்ளன.  

பகுப்பு:ஐக்கிய அமெரிக்க வட்டாரங்கள்
ஒலிம்பிக் தேசிய பூங்கா

**ஒலிம்பிக் தேசிய பூங்கா **(Olympic National Park) ஒலிம்பிக் மூவலந்தீவில் வாஷிங்டன் ஐக்கிய அமெரிக்க மாநிலத்தில் அமைந்துள்ளது. இந்தப் பூங்கா நான்கு அடிப்படைப் பகுதிகளைக் கொண்டுள்ளது: அமைதிப் பெருங்கடல் கடற்கரை, ஆல்பைன் பகுதிகள், மேற்குப்புற மித வெப்ப மண்டல மழைக்காடுகள் மற்றும் வறண்ட கிழக்குப் பகுதியில் காணப்படும் காடுகள் ஆகியவையாகும். இந்தப் பூங்காவின் பரப்பிற்குள்ளேயே மூன்று வேறுபட்ட சூழல் மண்டலங்கள் காணப்படுகின்றன. அதாவது உப ஆல்பைன் காடுகள் மற்றும் காட்டுப்பூ சமவெளி, மித வெப்பமண்டலக் காடுகள், மற்றும் வறண்ட பசிபிக் கடற்கரை ஆகியவையாகும். இந்த மூன்று வெவ்வேறு சூழல் மண்டலங்களும் மாசற்ற, தூய்மையான சூழலையும், ஈடில்லா காட்சியழகையும் கோண்டுள்ளது.
அமெரிக்க குடியரசுத் தலைவர் தியொடார் ரூசவெல்ட் 1909 ஆம் ஆண்டு, மார்ச் 2 ஆம் நாளில்  மவுண்ட் ஒலிம்பஸ் தேசிய நினைவுச்சின்னத்தை உருவாக்கினார். 1938 ஆம் ஆண்டு ஜூன் 29 ஆம் தேதி அமெரிக்க குடியரசுத் தலைவர் பிராங்க்ளின் ரூஸ்வெல்ட் இந்தப் பூங்காவை தேசியப் பூங்காவாக அறிவித்தார். இந்தப் பூங்காவானது, 1976 ஆம் ஆண்டில், யுனெஸ்கோவால் சர்வதேச உயிர்க்கோளக் காப்பகமாகவும், 1981 இல் உலக பாரம்பரியக் களமாகவும் அறிவிக்கப்பட்டது. 1988 ஆம் ஆண்டில் காங்கிரசால் இந்த வனப்பகுதியின் 95 விழுக்காடு பகுதியானது, அடர்ந்த வனப்பகுதியாக அறிவிக்கப்பட்டது.

பூங்காவின் கரையோரப் பகுதியானது ஒரு கரடுமுரடான, மணற்பாங்கான கடற்கரையுடன், அருகிலுள்ள காடுகளின் பகுதியைக் கொண்டுள்ளது. இப்பகுதியானது 60 மைல்கள் (97 கி.மீ) நீளத்தையும் சில மைல்கள் அகலத்தையும் கொண்டுள்ளது. இந்தப் பகுதியில் உள்ள இரண்டு ஆறுகளின் முகத்துவாரப் பகுதியில் உள்ளூர் சமூக மக்கள் வாழ்ந்து வருகின்றனர். ஓஹ் ஆற்றுப்பகுதியில் வாழும் ஓஹ் இன மக்கள் லா புஷ் என்ற நகரிலும் குயிலுயுட் ஆற்றின் முகத்துவாரத்தில் வாழும் மக்கள் குயிலுயுட் பகுதியிலும் வசிக்கின்றனர்.

கடற்கரையானது 10 மைல்கள் (16 கி.மீ ) முதல் 20 மைல்கள் (32 கி.மீ ) வரையிலான நீளமுள்ள, பிளவுபடாமல் காணப்படும் அடர் வனப்பகுதிகளைக் கொண்டுள்ளன. சில கடற்கரைகப் பகுதிகள் முதன்மையாக மணலை மட்டுமே கொண்டிருக்கும் போது, மற்ற சில பகுதிகள் அதிக கனமான பாறைகள் மற்றும் மிகப்பெரிய கூழாங்கற்களைக் கொண்டவையாகவும் உள்ளன. அடர்ந்து வளர்ந்த புதர்கள், வழுக்கும் நிலை, அலைகள் மற்றும் மிதமான மழைக்காடுகளின் காலநிலை ஆகியவை நடைப்பயணத்தைத் தடுப்பவையாக உள்ளன. கடற்கரைப் பகுதியானது ஒலிம்பிக்கின் உட்புறத்தை விட மிகவும் எளிதில் அணுகக்கூடியது; கடினமான நிலப்பரப்பு காரணமாக, வெகு சில முதுகில் பை சுமந்து செல்லும் துணிகரச் செயலில் ஈடுபடுவோர் மட்டுமே, சாதாரணமாக ஒரு நாளில் கடந்து செல்லும் தூரத்தைக் கடந்து பயணிக்கின்றனர். இந்தக் கடலோரப் பகுதியின் மிகவும் பிரபலமான ஓர் இடம் 9 மைல் (14 கி.மீ.) நீளமுள்ள ஓசெட் லூப் ஆகும். இந்த பகுதியின் பயன்பாட்டு அளவுகளை கட்டுப்படுத்த பதிவு மற்றும் இட ஒதுக்கீடு திட்டத்தை பூங்கா சேவை செய்கிறது.

### பனிச்சரிவு மலைகள்
ஒலிம்பிக் தேசிய பூங்காவின் மையப்பகுதியில் ஒலிம்பிக் மலைகள் உயர்ந்து காணப்படுகின்றன. இம்மலையின் பக்கங்கள் மற்றும் முகட்டு வரைகள் பனிப்பாறை களால் சூழப்பட்டுள்ளன. மலைகள் தானாகவே ஜுவான் டி ஃபுகோ தட்டு புறணிக் குமைதலுடன் தொடர்புடைய திரள் கடற்கரை முகடுகளால் ஆக்கப்பட்டவையாகும். மண்ணியல் கலவையானது எரிமலைப்பாறை மற்றும் பெருங்கடல் படிவுப்பாறை ஆகியவற்றின் ஆர்வமிகு கலவையாகும். இத்தொடரின் மேற்கத்திய பாதிப்பகுதி மவுண்ட் ஒலிம்பசால் (7965 அடி உயரம்) ஆதிக்கம் செலுத்தப்படுகிறது. மவுண்ட் ஒலிம்பஸ் அதிகளவில் பனிப்பொழிவைப் பெற்று எரிமலையல்லாத முகடுகளில் பனிப்பாறை நகர்வைக் கொண்டுள்ளது.

## மேற்கோள்கள்

பகுப்பு:IUCN வகை II
பகுப்பு:வாசிங்டன்
ராபா ஆறு

**ராபா ஆறு** (ஜெர்மன்: ராப், ஹங்கேரியன்: ராபா; ஸ்லோவீன்: ராபா) தென்கிழக்கு ஆஸ்திரியா மற்றும் மேற்கு ஹங்கேரி வழியே ஓடும் ஒரு ஆறு. இது 298.2 கி.மீ. (185.3 மைல்) நீளம் கொண்டது, இதில் 100 கி.மீ ஆஸ்திரியாவில் உள்ளது.

## புவியியல்
டான்யூப் ஆற்றின் வலது கிளை ஆறான இதன் தோற்றுவாய் ஆஸ்திரியாவில் ஹொய்போடென்ஹோஹ குன்றுக்குக் கீழே புருக் ஆன் டெர் மூர் நகரின் கிழக்கே சில கிலோமீட்டர் தொலைவில் உள்ளது. இது ஆஸ்திரிய மாநிலங்களான இசுடைரியா மற்றும் புர்கன்லாண்ட், மற்றும் ஹங்கேரிய மாவட்டங்களான வாஸ் மற்றும் ஜியோர்-மோஷோன்-சொப்ரோன் ஆகியவற்றின் வழியாகப் பாய்கிறது. இது வடமேற்கு ஹங்கேரியில் ஜியோர் நகரூடாகப் பாய்ந்து டான்யூப் (மொஸொனி-டூனா)விடம் சேர்கிறது. இதன் வடிநிலம்  பரப்பளவைக் கொண்டது. ராபாவின் வழியிலுள்ள நகரங்கள் கிளைஸ்டோர்ஃப், பெல்ட்பாக் (இரண்டுமே ஆஸ்திரியாவில் உள்ளது), மற்றும் செண்ட்கோட்டார்ட் மற்றும் கொர்மெண்ட் (ஹங்கேரி) ஆகியவை. புத்துயிர் ஊழிக்காலத்தின் முற்பகுதியில் இந்த ஆற்றின் ஓட்டம் எதிர்புறமாக இருந்தது. ஆனால் புவியொட்டின் ஏற்றம் இந்த ஆற்றின் ஓட்டத்தைத் தற்போதைய போக்குக்கு மாற்றிவிட்டது.

## ராபா பள்ளத்தாக்கு
ராபா பள்ளத்தாக்கு பரந்த பகுதியான பிரெக்மூரியேவின் ஒரு பகுதியாக உள்ளது. ராபா பள்ளத்தாக்கில் (Sln. Porabje, Hung Vendvidék) வாழும் ராபா ஸ்லோவீன்கள், மேற்குக் கோடியில் வாழும் ஹங்கேரியன் ஸ்லோவென்களின் குழுவாகும்.

## மேற்கோள்கள்

பகுப்பு:ஐரோப்பிய ஆறுகள்
பூனம்பென் மாடம்

ஜாம்நகர் தொகுதியின் நாடாளுமன்ற உறுப்பினர் **பூனம்பென் மாடம்** (*Poonamben Madam*) ஆவார்.ஜாம்நகர் மாவட்டத்தில் காம்பாலியா என்ற பகுதியின் குஜராத் சட்டமன்ற உறுப்பினராக இருந்தார்.

## தொழில்
அவரது தூரத்து  மாமா விக்ரம் மேடம் அரசியலில் பூனம் உயர்ந்த நிலையை அடைந்தது குறித்து  மகிழ்ச்சியாக இல்லை.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:1974 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
ஆண்ட்ரியூ கோகன்

**ஆண்ட்ரியூ கோகன்** சென்னையை ஆண்ட ஆங்கிலேயரின் கிழக்கிந்திய கம்பெனியின் முதல் முகவர் ஆவார்.  சென்னை பீடா வெங்கட ராயா எனும் அரவிந்து வம்சத்தைச் சேர்ந்த கடைசி விஜயநகர மன்னனிடமிர்ந்து வாங்கப்பட்டது, அப்போது இவர் தான் மாசுலிபட்டினம் தொழிற்சாலையின் தலைமைப் பொறுப்பில் இருந்தார். அதன் பின்னர் சந்திரகிரி தலைமையிடமாகக்கொண்டு நிகழ்த்தப்பட்ட அந்த முயற்சியில் தலைமை பேச்சுவார்த்தையாளராகவும் இருந்தார்.

### சென்னை வாங்கப்பட்டது:
1637 ஆம் ஆண்டில், மாசுலிபட்டினம் சபையின் உறுப்பினருமான, அர்மகான் தொழிற்சாலை தலைவருமான பிரான்சிஸ் டே என்பவர், கோரமண்டல் கடற்கரை முதல் பாண்டிச்சேரி வரை ஆய்வு செய்ய ஒரு பயணத்தை மேற்கொண்டார். அந்த சமயம் கோரமண்டல் கடற்கரை சந்திரகிரியின் ராஜாவால் ஆளப்பட்டுக் கொண்டிருந்தது. புலிகட்டிலிருந்து சாந்தோம் வரையிலான கடற்கரை டமர்லா வெங்கடபதி நாயக் என்பவரால் ஆளப்பட்டுக் கொண்டிருந்தது. இவர் வந்தவாசியிலும், ஐயப்ப னாயக் எனும் இவரின் சகோதரர் பூந்தமல்லியிலும் தங்கியிருந்தனர்.

ஐயப்ப நாயர் என்பவர் தான் ஆங்கிலேயருக்கு ஜார்ஜடவுன் எனும் இடத்தினை பிரித்து வரையறை செய்ய கருத்துருக்களை சொன்னதாகக் கருதப்படுகிறது. கோகன் முன்மொழியப்பட்ட தளத்தை விசாரித்து, வர்த்தக வாய்ப்புகளை ஆய்வு செய்தார். அவரிடம்  பிரான்சிஸ் டே கலந்துரையாடினார். இந்த பேச்சுவார்த்தையின் விளைவுகள் சாதகமாக இருந்தன. பிரான்சிஸ் டே இதனால் மதராசப்பட்டினம் எனும் கிராமத்தை இரண்டு வருட காலங்களுக்கு ஆங்கிலேயருக்கு தர சம்மதித்தார்.  1639ல் மாசுலிப்பட்டினம் மற்றும் பன்டம்(ஜாவாவில்) எனும் இடங்களில் தொழிற்சாலை அமைப்பதற்கான ஒப்புதல் கிடைத்தவுடன், சென்னை மாகாணத்திற்கான தீர்வு தொடங்கியதும் நில ஒப்பந்தம் கையெழுத்தானது.

### செயின்ட் ஜார்ஜ் கோட்டையின் கட்டுமானம்
பிரான்சிஸ் டேவும், கோகனும் தான் செயின்ட் ஜார்ஜ் கோட்டையின் கட்டுமானத்திற்கு பொறுப்பு வகித்தவர்கள்.  1640 மார்ச் 1 ம் தேதி தொழிற்சாலை மாளிகை கட்டப்பட்டது.  அந்த கட்டிடத்தின் ஒரு பகுதி அந்த ஆண்டின் செயின்ட் ஜார்ஜ் தினத்தன்று (ஏப்ரல் 23ம் நாள்) கட்டிமுடிக்கப்பட்டு அதனைத் தொடர்ந்து அந்த கோட்டைக்கு "செயின்ட் ஜார்ஜ் கோட்டை" எனும் பெயரும் சூட்டப்பட்டது.

அங்கு கொத்தளங்கள் தான் முதலில் கட்டப்பட்டன. அதன் பின் படிப்படியாக நிதி ஒதுக்கப்பட்டு அதற்கு ஏற்ப திரைச் சுவர்கள் எழுப்பப்பட்டது.  அந்த ஒட்டுமொத்த கோட்டை கட்டி முடிக்கப்பட பதினான்கு ஆண்டுகள் ஆகியிருக்கிறது. இறுதியாக 1653ம் ஆண்டு தான் அந்தப் பணி நிறைவடைந்து இருக்கிறது.

### கோகனின் நிறுவனம்

புனித ஜார்ஜ் கோட்டையின் கட்டுமானப் பணிகள் ஆரம்பிக்கப்பட்ட உடனேயே, பிரான்சிஸ் டே தனது தாய் நிறுவனத்திற்கு வெளியே தனிப்பட்ட முறையில் வர்த்தகம் மேற்கொண்டதாக எழுந்த குற்றச்சாட்டினால் 1641ல் அவர் இங்கிலாந்திற்கு சென்றார்.  

அவர் இல்லாத சமயத்தில், கோகன் தான் சென்னையின் பொறுப்பாளராக நியமிக்கப்பட்டார், அதன் பின்னர் அவர் மூன்று ஆண்டுகளுக்கும் மேலாக பதவியில் இருந்தார். அதிகாரத்தில் இருந்த சமயத்தில் அவர் அரண்மனையை வலுப்படுத்தி, நகரத்தை வளமாக்கும் முயற்சியில் ஈடுபட்டார்.  ஆனால், அவர் கோட்டையின் மீது மிகுந்த செலவின விதிகளை விதித்தார். இதன் விளைவாக அவர் தனது பதவியை இராஜினாமா செய்தார். இதனால் ஏற்பட்ட வெறுப்பினால் இங்கிலாந்திற்கே மீண்டும் சென்று விட்டார். இந்த மாற்றங்களால் பிரான்சிஸ் டே தன்னை சென்னையின் பொறுப்பாளராக உருவகப்படுத்திக் கொண்டு  சில காலம் வரை அவர் ஒரு சென்னையின் பொறுப்பாளராகவே செயல்பட்டார்.

பகுப்பு:சென்னை
சோளிங்கர் போர்

**சோளிங்கர் போர்** என்பது 1781 செப்டம்பர் 27 அன்று  சென்னையின் மேற்கில்  80 கி.மீ (50 மைல்கள்) தொலைவில் சோளிங்கரில் நடைபெற்ற ஒரு போராகும். இப்போர் ஐதர் அலியின் தலைமையிலான மைசூர் அரசு படைகளுக்கும், அயர் கூட்  தலைமையிலான  கிழக்கு இந்தியா நிறுவன படைகளுக்கும் இடையே நடைபெற்றது. ஐதர் அலியின் படைகள் கம்பெனி படைகளை எதிர்பாரதவிதத்தில் தாக்கின. இருந்தாலும் ஐதர் படைகள் கம்பெனி படைகளால் பெரும் உயிரிழப்புகளை சந்தித்து கர்நாடக பிரதேசத்தில் இருந்து வெளியேற்றப்பட்டது.

## குறிப்புகள்

பகுப்பு:1781 நிகழ்வுகள்
பகுப்பு:தமிழகப் போர்கள்
பகுப்பு:வேலூர் மாவட்டம்
பகுப்பு:இரண்டாம் ஆங்கிலேய-மைசூர் போர்கள்
எரியோடு தொடருந்து நிலையம்

**எரியோடு தொடருந்து நிலையம்** (*Eriodu railway station*, நிலையக் குறியீடு:*EDU*)  இந்தியாவின், தமிழ்நாட்டில்  உள்ள திண்டுக்கல் மாவட்டத்தில், எரியோட்டில் அமைந்துள்ளது. இந்த நிலையம் மே 2013 இல் சேலம் சந்திப்பு - கரூர் சந்திப்பு  இடைப்பட்ட பகுதியில் புதியதாக உருவாக்கப்பட்டு இயங்கி வருகிறது. இந்த இரயில் நிலையம் இந்திய இரயில்வேயின் தெற்கு ரயில்வே மண்டலம் மூலம் இயக்கப்படுகிறது. மேலும் சேலம் இரயில்வே கோட்டத்தின் கீழ் வருகிறது.

## மேற்கோள்கள்

பகுப்பு:திண்டுக்கல் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
கே. அண்ணாமலை (அதிமுக அரசியல்வாதி)

**கே. அண்ணாமலை** ஒர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2001 இல் நடந்த தோ்தலில் அண்ணா திராவிட முன்னேற்றக் கழக வேட்பாளராக, தென்காசி தொகுதியில் போட்டியிட்டுத் தமிழ்நாடு சட்டமன்றத்திற்குத் தோ்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:தென்காசி மாவட்ட மக்கள்
நிசாம் (தலைப்பு)

**Nizam** ( யில்: نظام
/ *niẓām*பொருள், "அமைப்பாளர்" என்ற பொருளை தருகிறது) அதாவது,  ஹைதராபாத் பகுதி மற்றும் பிற இந்திய மாநிலங்களில். உள்ள பகுதிகளுக்கு இறையாண்மை வாய்ந்த பதவி ஆகும். இதன் ஆட்சியாளா்கள் முகலாயா்களின் கீழ் ஆட்சி புாிந்தனா். முகலாயா்களுக்கு பிறகு பிரித்தானியா ஆட்சியின் கீழும்  தொடா்ந்து ஆட்சி புாிந்தனா்.

## மேலும் காண்க

* ஹைதராபாத் நிசாம்
* திப்பு சுல்தான்

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:இந்தியாவில் பட்டங்கள்